ТУРИСТИЧКА ОРГАНИЗАЦИЈА ОПШТИНЕ ВЛАСОТИНЦЕ

Трг ослобођења 12, 16210, Власотинце

ПИБ: 108760115; Матични број: 17871013

Број: 51/19

Датум: 11.фебруар 2019.године

Власотинце

На основу члана 30. Закона о раду ("Сл. Гласник РС", бр. 24/2005, 61/2005, 54/2009, 32/2013, 75/2014, 13/2017 – одлука УС и 113/2017) , члана 31. Статута Туристичке организације општине Власотинце, Одлуке о измени одлуке о максималном броју запослених на неодређено време у систему локалне самоуправе општине Власотинце 01 број: 06-72-8/2018 од 20.12. 2018.године, члана 6. Правилник о унутрашњој организацији и систематизацији радних места у Туристичкој организацији општине Власотинце бр. 311/18, Решења општинског већа о сагласности на Правилник о унутрашњој организацији и систематизацији радних места у Туристичкој организацији општине Власотинце 01 број:110-1/19 од 04.01.2019.г., Закључка Комисије за давање сагласности за ново запошљавање и додатно радно ангажовање код корисника јавних средстава 51 број: 112-677/2019 од 25.јануара 2019. директор Туристичке организације општине Власотинце дана 11.02.2019.године расписује:

**O Г Л А С**

ЗА ПРИЈЕМ ЈЕДНОГ ИЗВРШИОЦА У РАДНИ ОДНОС НА

НЕОДРЕЂЕНО ВРЕМЕ У ТУРИСТИЧКОЈ ОРГАНИЗАЦИЈИ ОПШТИНЕ ВЛАСОТИНЦЕ

1. У циљу попуњавања непопуњеног извршилачког радног места у Туристичкој организацији општине Власотинце, РАСПИСУЈЕМ ОГЛАС за пријем (1) једног извршиоца на неодређено време.
2. Установа у којој се радно место попуњава:

Туристичка организација општине Власотинце

1. Радно место које се попуњава: послови „АНАЛИТИЧАР ЗА ПРОМОЦИЈУ ТУРИСТИЧКЕ ПОНУДЕ“

Опис послова: Координира послове у вези са креирањем и развојем туристичког производа, координира сарадњу са туристичком привредом и другим организацијама које учествују у креирању и развоју туристичког производа. Координира рад на осмишљавању и изради туристичког пропагандног материјала за домаћа, регионална и међународна тржишта; учествује у изради годишњег плана активности, учествује на семинарима, туристичким берзама и сајмовима, учествује у утврђивању основних карактеристика и специфичности линија производа и групних (туристичких производа) производа; развија и самостално управља пројектима из основне делатности; предлаже и активно формулише и реализује едукативне програме из делокруга свог рада, активан је у програмима усавршавања из области релевантних посебно за свој делокруг рада и ТО, као и у области савременог менаџмента, маркетинга и комуникација. Координира и прати промотивне активности ТО: наступи на сајмовима, семинарима и другим манифестацијама, на ТВ и радио станицама, часописима, WEB презентацијама.

IV. Услови за учешће на конкурсу су:

Стручна спрема: Висока стручна спрема туристичког или економског смера

 - 240 ЕСПБ бодова по пропису који уређује високо образовање, почев од 10.септембра 2005.г.

 - на основним студијама у трајању од најмање четири године , по пропису који је уређивао високо образовање до 10. септембра 2005.г.

 Радно искуство : најмање три године године радног искуства из области делокруга рада

 Посебна знања и умећа:

- Знање рада на рачунару (MS Office, Internet, Windows)

- Знање страног језика који је обухваћен наставним планом и програмом министарства надлежног за послове просвете.

- Усмереност ка резултатима; одличне организационе способности; професионализам, прецизност и тачност у обављању послова; спремност за тимски рад.

V. Поред посебних услова, кандидати треба да испуњавају и услове из одредби чланова Закона о раду.

- да је држављанин Републике Србије,

- да је пунолетан,

 - да није осуђиван на казну затвора од најмање 6 месеци.

VI. Уз пријаву кандидат је обавезан да приложи следеће доказе:

1. Диплома о стручној спреми,

2. Уверење о држављанству РС,

3. Извод из матичне књиге рођених,

4. Исправе којима се доказује радно искуство ( потврде, решења и други акти из којих се види на којим пословима, са којом стручном спремом и у ком периоду је стечено радно искуство),

 5. Уверење о здравственој способности,

 6. Уверење надлежног органа да кандидат није осуђиван (не старије од 6 месеци).

 7. Сертификат или други доказ о познавању енглеског језика као и познавању рада на рачунару.

 Сви докази прилажу се у оригиналу или фотокопији која је оверена у општини или суду или код јавног бележника.

VI. Пријава на оглас садржи: име и презиме кандидата, датум и место рођења, адресу становања, податке о образовању, податке о врсти и дужини радног искуства с кратким описом послова на којима је кандидат радио до подношења пријаве на оглас и одговорности на тим пословима, податке о стручном усавршавању и податке о посебним областима знања.

VII. Пријаву на оглас са комплетном документацијом слати на адресу:

**Туристичка организација општине Власотинце - директору,**

**Трг ослобођења 12,** **16210 Власотинце**

 **са назнаком: ''ЗА ОГЛАС ''**

 VIII. Лице задужено за давање обавештења о огласу

- Оливера Цветковић, 063270873

IX. Рок за подношење пријава је 8 дана и почиње да тече наредног дана од дана објављивања у периодичном издању огласа Националне службе за запошљавањсе.

Напомене:

Неблаговремене, неразумљиве или непотпуне пријаве и пријаве уз које нису приложени сви потребни докази у оригиналу или овереној фотокопији, неће бити разматране.

Овај оглас објављује се на web страници Туристичке организације општине Власотинце [www.toovlasotince.rs](http://www.toovlasotince.rs)

\* Сви изрази, појмови, именице, придеви и глаголи у овом огласу који су употребљени у мушком граматичком роду, односе се без дискриминације и на особе женског пола.

 Директор,

 \_\_\_\_\_\_\_\_\_\_\_\_\_\_\_\_\_\_\_\_

 Оливера Цветковић